
6.
Par 2024. gada 31. maija noslēgtā telpu nomas līguma pārjaunošanu 

[bookmark: _Hlk99637110]Ogres novada pašvaldībā (turpmāk – Pašvaldība) 2026. gada 1. oktobrī saņemts [Vārds Uzvārds], vienlaicīgi sabiedrības ar ierobežotu atbildību “KURMIS 40”, reģistrācijas Nr. 40203575786, juridiskā adrese: “Rutuļi”, Ķeipenes pag., Ogres nov., LV-5062 (turpmāk – SIA “KURMIS 40”), valdes locekles (turpmāk kopā – Iesniedzēja), 2026. gada 1. oktobra iesniegums, Ogres novada Taurupes pagasta pārvaldes reģistrācijas Nr. 1-4/37 (turpmāk – Iesniegums).
Iesniegumā norādīts, ka Iesniedzēja, kā fiziska persona piedalījusies nedzīvojamo telpu, “Kurmis”, Taurupē, Taurupes pagastā, Ogres novadā, nomas tiesību izsolē un piedalījusies izsolē kā privātpersona, kā rezultātā ieguva minēto telpu nomas tiesības kā fiziska persona. Šā gada augustā Valsts ieņēmumu dienests, veicot pārbaudi, darīja zināmu, ka šī uzņēmējdarbība attiecas uz izveidoto SIA “Kurmis 40”, kas izveidots 2024. gada 17. jūlijā. Līdz ar to līgumu nepieciešams pārjaunot uz SIA “KURMIS 40”.
Ņemot vērā radušos situāciju, Iesniedzējai, kā fiziskai personai nav iespējams veikt saimniecisko darbību iznomātajās telpās, lai ierīkotu kafejnīcu un sniegtu ēdināšanas pakalpojumus, tādēļ Iesniegumā Iesniedzēja lūdz Pašvaldību izvērtēt iespēju telpu nomas līgumu pārslēgt ar Iesniedzējas uzņēmumu SIA “KURMIS 40”.
Izskatot Iesniegumu, Pašvaldības dome konstatē:
1) Pašvaldības dome 2024. gada 25. aprīlī pieņēma lēmumu “Par nedzīvojamo telpu “Kurmis”, Taurupe, Taurupes pagastā, Ogres novadā, nomas tiesību izsoli” (protokols Nr. 6; 12.);
2) saskaņā ar Pašvaldības mantas novērtēšanas un izsoles komisijas (turpmāk – Komisija) 2024. gada 29. maijā lēmumu “Par nedzīvojamo telpu “Kurmis”, Taurupe, Taurupes pagastā, Ogres novadā nomas tiesību izsoles norisi” (protokols Nr. K.1-2/97), (turpmāk – Lēmums) par izsoles uzvarētāju atzīta [Vārds Uzvārds], adrese: [adrese];
3) pamatojoties uz Komisijas Lēmumu 2024. gada 31. maijā Pašvaldība ar Iesniedzēju kā fizisku personu noslēdza telpu nomas līgumu, reģistrācijas Nr. 1-7.2-1.
Civillikuma 1867. pants noteic, ka katru saistību tiesību var atcelt, pārvēršot to jaunā, ar dalībnieku sevišķu līgumu, ko sauc par pārjaunojumu.
Publiskas personas mantas iznomāšanas kārtību un izņēmumus, kā arī nomas maksas noteikšanas metodiku un izņēmumus, citastarp noteic Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” (turpmāk – Noteikumi).
Noteikumu 16. punkts noteic, ka Iznomātājam ir tiesības, nerīkojot izsoli un ievērojot šo noteikumu 14. punktā minētos nosacījumus, pārjaunot nomas līgumu, nepasliktinot iznomātājam iepriekš slēgtā nomas līguma nosacījumus un ievērojot šādus nosacījumus:
1) pārjaunojuma gadījumā līguma termiņu skaita no sākotnējā līguma noslēgšanas dienas un nomas maksas apmēru pārskata ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā šajos noteikumos noteiktajos gadījumos;
2) ja, pārjaunojot nomas līgumu, nomas objektu izmanto saimnieciskai darbībai un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai, ja tā ir augstāka nekā noteiktā nomas maksa;
3) ja, pārjaunojot nomas līgumu, nomas objektu neizmanto saimnieciskai darbībai un samazinātas nomas maksas piemērošanas gadījumā atbalsts nomniekam nav kvalificējams kā komercdarbības atbalsts, nomas maksu var nemainīt, ja tā ir noteikta izsoles kārtībā vai atbilstoši neatkarīga vērtētāja noteiktajai tirgus nomas maksai pēdējo sešu gadu laikā, kā arī ja nomnieks, saskaņojot ar iznomātāju, veicis nomas objektam nepieciešamos un derīgos izdevumus, kas nav amortizēti (atpelnīti) līdz pārjaunojuma līguma noslēgšanai;
4) ja nomas maksas noteikšanā pieaicina neatkarīgu vērtētāju un tā atlīdzības summu ir iespējams attiecināt uz konkrētu nomnieku, tad nomnieks papildus nomas maksai kompensē iznomātājam neatkarīga vērtētāja atlīdzības summu.
Pamatojoties uz Civillikuma 1867. pantu, Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” 16. punktu, 

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – 1 (Dace Kļaviņa), "Nepiedalās" – nav,
Ogres novada pašvaldības dome NOLEMJ:

1. [bookmark: _Hlk99637141][bookmark: _Hlk165983186]Pārjaunot 2024. gada 31. maijā starp Ogres novada pašvaldību (turpmāk – Pašvaldība) un [Vārds Uzvārds], personas kods [personas kods], noslēgto telpu nomas līgumu, noslēdzot nekustamā īpašuma “Kurmis”, Taurupē, Taurupes pagastā, Ogres nov., nedzīvojamās telpas kadastra numurs 7492 009 0221, sastāvā esošās ēkas, kadastra apzīmējums 
7492 009 0221 001, nedzīvojamās telpas ar kopējo platību 169 m2: telpu grupu, kadastra apzīmējums 7492 009 0221 001 003 (telpa Nr. 1 (2.7 m²), telpa Nr. 2 (84.8 m²), telpa Nr. 3 (0.3 m²), telpa Nr. 4 (24.6 m²), telpa Nr. 5 (4.4 m²), telpa Nr. 6 (6.3 m²), telpa Nr. 7 (1.4 m²), telpa Nr. 8 (2.2 m²), telpa Nr. 9 (12.8 m²) un telpu grupu, kadastra apzīmējums 7492 009 0221 001 004 (telpa Nr. 1 (20.9 m²), telpa Nr. 2 (3.7 m²), telpa Nr. 3 (4.9 m²), telpu nomas līgumu ar SIA “KURMIS 40”, reģistrācijas Nr. 40203575786, juridiskā adrese: “Rutuļi”, Ķeipenes pag., Ogres nov., LV-5062 (turpmāk – SIA “KURMIS 40”).
2. [bookmark: _GoBack]Uzdot Pašvaldības Centrālās administrācijas Nekustamo īpašumu pārvaldes nodaļai divu nedēļu laikā sagatavot un organizēt pārjaunojuma līguma starp Ogres novada pašvaldību, [Vārds Uzvārds] un SIA “KURMIS 40” noslēgšanu.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

